Landsretten tog appellantens påstand til følge i sag om, hvorvidt sagsøgte hæfter for flere betalinger foretaget hos Sagsøger ApS indenfor to timer ved brug af Visa/Dankort med pinkode
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Køb;

/

UDSKRIFT
AF

ØSTRE LANDSRETS DOMBOG
____________

D O M

Afsagt den 24. august 2010 af Østre Landsrets 11. afdeling

(landsdommerne Karsten Bo Knudsen, Ole Græsbøll Olesen

og Anne Louise Bormann).

11. afd. a.s. nr. B-671-10:

Appellant, tidligere Sagsøger ApS under konkurs

v/kurator, advokat Karl Stephensen

(advokat Carsten Ceutzved advokat Claus Berg Arnoldus)

mod

Appelindstævnte, tidligere Sagsøgte

(advokat Carsten Brix)

Roskilde Rets dom af 11. februar 2010 (BS 10A-1747/2008)

er anket af Appellant, tidligere Sagsøger ApS under konkurs

v/kurator, advokat Karl Stephensen med påstand om, at

indstævnte, Appelindstævnte, tidligere Sagsøgte, tilpligtes til

Appellant, tidligere Sagsøger ApS under konkurs at betale

140.900 kr. med tillæg af sædvanlig procesrente fra den 4.

juni 2007.

Appelindstævnte, tidligere Sagsøgte har påstået frifindelse,

subsidiært betaling af et mindre beløb efter rettens skøn.

Supplerende sagsfremstilling



/

Der er i landsretten fremlagt prisliste for drikkevarer fra

Appellant, tidligere Sagsøger ApS.



/

- 2 -

Forklaringer

Der er afgivet forklaring af Appelindstævnte, tidligere

Sagsøgte, der supplerende har forklaret blandt andet, at han

havde drukket meget før og efter kampen og var meget

beruset. Han mødte en af kvin-derne omkring Istedgade. Det

var muligvis hende, der kontaktede ham. Det var ikke ham,

der foreslog, at de skulle gå til natklubben.   

Procedure

Parterne har gjort de samme anbringender gældende som for

byretten og procederet i over-ensstemmelse hermed, idet

Appelindstævnte, tidligere Sagsøgte dog ikke har gjort

anbringendet om, at der er handlet i strid med

restaurationslovens § 29, stk. 1, nr. 2, gældende.

Landsrettens begrundelse og resultat

Også efter bevisførelsen for landsretten lægges det til grund,

at Appelindstævnte, tidligere Sagsøgte foretog de ni

dankorthævninger under opholdet i natklubben med

anvendelse af sin pinkode, og at pengene blev anvendt som

anført af byretten, herunder at det ikke findes bevist, at han

fik udbetalt beløbet på 37.000 kr.

Appelindstævnte, tidligere Sagsøgte har forklaret, at han var

meget fuld, men det er ikke herved godtgjort, at hans

dispositioner kan henføres under aftalelovens § 31.   

Herefter, og da priserne for de forskellige ydelser må have

stået Appelindstævnte, tidligere Sagsøgte klart se-nest i

forbindelse med godkendelsen af de enkelte transaktioner,

finder landsretten ikke, uanset størrelsen af de pågældende

priser, at forholdet kan henføres under aftalelovens   § 36.

Landsretten tager derfor konkursboets påstand til følge.



/

Under hensyn til sagens udfald, karakter og omfang skal

Appelindstævnte, tidligere Sagsøgte i sagsomkostnin-ger for

begge instanser til konkursboet betale 42.040 kr., hvoraf

35.000 kr. er til dækning af salær til advokat, og 7.040 kr. er

til dækning af retsafgift.

T h i  k e n d e s  f o r  r e t:

Appelindstævnte, tidligere Sagsøgte skal til Appellant,

tidligere Sagsøger ApS under konkurs v/kurator, advokat

Karl Stephen-sen, betale 140.900 kr. med tillæg af

procesrente fra den 4. juni 2007.



/

- 3 -

I sagsomkostninger for begge instanser skal

Appelindstævnte, tidligere Sagsøgte betale 42.040 kr. til

Appellant, tidligere Sagsøger ApS under konkurs v/kurator,

advokat Karl Stephensen .

Det idømte betales inden 14 dage efter denne doms afsigelse.

Sagsomkostningerne forrentes efter rentelovens § 8a.

(Sign.)